CELEX: 62017TA0269
Language: lv
Date: 2021-10-27 00:00:00
Title: Lieta T-269/17: Vispārējās tiesas 2021. gada 27. oktobra spriedums – Entreprise commune Clean Sky 2/Revoind Industriale di Pindaru Gelu (Šķīrējklauzula – Dotācijas nolīgums, kas noslēgts Septītās pamatprogrammas pētniecības, tehnoloģiju attīstības un demonstrējumu pasākumiem (2007. – 2013. gads) ietvaros – Līguma neizpilde – Avansu atmaksa – Nokavējuma procenti – Aizmuguriska lietas izskatīšana)

3.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 2/26
            
         
      Vispārējās tiesas 2021. gada 27. oktobra spriedums – Entreprise commune Clean Sky 2/Revoind Industriale di Pindaru Gelu
      
      (Lieta T-269/17) (1)
      
      (Šķīrējklauzula - Dotācijas nolīgums, kas noslēgts Septītās pamatprogrammas pētniecības, tehnoloģiju attīstības un demonstrējumu pasākumiem (2007. – 2013. gads) ietvaros - Līguma neizpilde - Avansu atmaksa - Nokavējuma procenti - Aizmuguriska lietas izskatīšana)
      (2022/C 2/33)
      Tiesvedības valoda – angļu
      
         Lietas dalībnieki
      
      
         Prasītāja: Entreprise commune Clean Sky 2 (pārstāvji: B. Mastantuono, pārstāvis, kam palīdz M. Velardo, advokāte)
      
         Atbildētāja: Revoind Industriale di Pindaru Gelu Sas (Roma, Itālija)
      
         Priekšmets
      
      Prasība, kas ir pamatota ar LESD 272. pantu un ar ko tiek lūgts piespriest Revoind Industriale di Pindaru Gelu atmaksāt avansu, kas tika samaksāts, pamatojoties uz dotāciju nolīgumu partneriem Nr. 325954, pieskaitot nokavējuma procentus.
      
         Rezolutīvā daļa
      
      
                  1)
               
               
                  Revoind Industriale di Pindaru Gelu Sas atmaksā entreprise commune Clean Sky 2 summu 433 485,93 EUR, kā arī nokavējuma procentus ar likmi 3,5 % gadā no 2017. gada 7. februāra līdz parāda pilnīgas nomaksas dienai.
               
            
                  2)
               
               
                  Revoind Industriale di Pindaru Gelu atlīdzina tiesāšanās izdevumus.
               
            
         (1)  OV C 231, 17.7.2017.